Na temelju odredbi članka 215. stavak 6. Pravilnika o proračunskom računovodstvu i Računskom planu („Narodne novine“ br. 158/23 i 154/24) i članka 33. Statuta Općine Omišalj („Službene novine Primorsko-goranske županije“ br. 5/21), Općinsko vijeće Općine Omišalj na **23. sjednici** održanoj **31. ožujka 2025.** godine, donosi

**O D L U K U**

**o raspodjeli rezultata**

**Članak 1.**

Ovom Odlukom provodi se raspodjela rezultata iskazanog u financijskim izvještajima za 2024. godinu te se utvrđuje namjena i raspodjela viška neutrošenih prihoda u skladu s propisima iz područja proračuna.

**Članak 2.**

Općina Omišalj je na dan **31. prosinca 2024.** godine iskazala rezultat u Bilanci na računima podskupine 922 prema kategorijama kako slijedi:

|  |  |  |
| --- | --- | --- |
| **Račun** | **Naziv** | **Stanje 31.12.2024.** |
| **92211** | Višak prihoda poslovanja | **3.105.789,48** |
| **92222** | Manjak prihoda od nefinancijske imovine | **1.576.807,37** |
| **92223** | Manjak primitaka od financijske imovine | **108.551,18** |
| **922** | Višak/manjak | **1.420.430,93** |

**Članak 3.**

Stanja na osnovnim računima podskupine 922 iskazana su u bilanci Općine Omišalj na dan 31. prosinca 2024. godine prema kategorijama i izvorima financiranja kako slijedi:

|  |  |  |  |  |
| --- | --- | --- | --- | --- |
| **IZVORI** | **NAZIV** | **VIŠAK/MANJAK PRIHODA POSLOVANJA** | **MANJAK/VIŠAK PRIHODA OD NEFINANCIJSKE IMOVINE** | **MANJAK/VIŠAK PRIMITAKA OD FINANCIJSKE IMOVINE** |
| 11 | Opći prihodi i primici | 956.726,97 | -992.402,89 | -11.428,88 |
| 119 | Preneseni višak OPP | 1.437.396,12 | 0,00 | 0,00 |
| 529 | Pomoći – višak iz Bil | 30.139,61 | 0,00 | 0,00 |
| 529 | Preneseni višak pomoći | 97.122,30 | 0,00 | -97.122,30 |
| 421 | Naknada za LNG | 133.570,94 | -133.570,94 | 0,00 |
| 423 | Spomenička renta | 11.060,43 | -11.060,43 | 0,00 |
| 431 | Komunalni doprinos | 287.476,18 | -287.476,18 | 0,00 |
| 432 | Komunalna naknada | 151.267,90 | -151.267,90 | 0,00 |
| 439 | Vodni doprinos | 1.317,93 | -1.317,93 | 0,00 |
| 71 | Prihodi od prodaje nef.imovine | -288,90 | 288,90 | 0,00 |
|  | **UKUPNO:** | **3.105.789,48** | **-1.576.807,37** | **-108.551,18** |

Iskazani rezultat na podskupini 922 iz čl. 2. ove Odluke pre/raspodjeljuje se na osnovnim računima prema kategorijama i izvorima financiranja, uz pridržavanje ograničenja u skladu s propisima iz područja proračuna, ali bez utjecaja na promjenu ukupnog rezultata.

**Članak 4.**

Tijekom 2024. godine nabava nefinancijske imovine financirana je iz ostvarenih prihoda poslovanja razreda 6 pa je prema istim izvorima financiranja iskazan 92211 višak prihoda poslovanja i manjak prihoda od nefinancijske imovine 92222.

Ovom Odlukom preraspodjeljuje se rezultat na način da se manjak prihoda od nefinancijske imovine na osnovnom računu 92222 pokriva viškom prihoda poslovanja na osnovnom računu 92211 kako slijedi:

* odobrava se manjak prihoda od nefinancijske imovine po IF 11 opći prihodi i primici u iznosu 992.402,89 eura, a za isti iznos se smanjuje odnosno zadužuje višak prihoda poslovanja po IF 11 opći prihodi i primici
* odobrava se manjak prihoda od nefinancijske imovine po IF 421 naknada za LNG u iznosu 133.570,94 eura, a za isti iznos se smanjuje odnosno zadužuje višak prihoda poslovanja po IF 421 naknada za LNG
* odobrava se manjak prihoda od nefinancijske imovine po IF 423 spomenička renta u iznosu 11.060,43 eura, a za isti iznos se smanjuje odnosno zadužuje višak prihoda poslovanja po IF 423 spomenička renta
* odobrava se manjak prihoda od nefinancijske imovine po IF 431 komunalni doprinos u iznosu 287.476,18 eura, a za isti iznos se smanjuje odnosno zadužuje višak prihoda poslovanja po IF 431 komunalni doprinos
* odobrava se manjak prihoda od nefinancijske imovine po IF 432 komunalna naknada u iznosu 151.267,90 eura, a za isti iznos se smanjuje odnosno zadužuje višak prihoda poslovanja po IF 432 komunalna naknada
* odobrava se manjak prihoda od nefinancijske imovine po IF 439 vodni doprinos u iznosu 1.317,93 eura, a za isti iznos se smanjuje odnosno zadužuje višak prihoda poslovanja po IF 439 vodni doprinos.

**Članak 5.**

Tijekom 2024. godine ostvareno je 288,90 eura od otkupa stana pa je po izvoru financiranja IF 71 iskazan višak prihoda od nefinancijske imovine. Ostvarena sredstva od otkupa stana evidentirana su na troškove stanovanja na razredu 3 u skladu sa čl. 27 Zakona o prodaji stanova na kojima postoji stanarsko pravo.

Ovom Odlukom provodi se pre/raspodjela rezultata na način da se pokriva odnosno odobrava manjak prihoda od poslovanja na osnovnom računu 92221 po IF 71 prihodi od prodaje nefinancijske imovine u iznosu 288,90 eura, a za isti iznos smanjuje se odnosno zadužuje višak prihoda od nefinancijske imovine na osnovnom računu 92212 po istom izvoru financiranja.

**Članak 6.**

Tijekom 2024. godine, Općina Omišalj je prihodima poslovanja razreda 6 ostvarenim po IF 11 opći prihodi i primici financirala povećanje temeljnog kapitala - udjela u glavnici trgovačkih društava u vlasništvu Općine Omišalj u ukupnom iznosu 11.428,88 eura. Povećanje udjela u glavnici s računovodstvenog aspekta rezultiralo je manjkom primitaka od financijske imovine po IF 11 opći prihodi i primici, a financiran je viškom prihoda poslovanja po istom izvoru financiranja.

Ovom Odlukom provodi se pre/raspodjela rezultata na način da se pokriva odnosno odobrava manjak primitaka od financijske imovine na osnovnom računu 92223 po IF 11 opći prihodi i primici u iznosu 11.428,88 eura, a za isti iznos smanjuje se odnosno zadužuje višak prihoda od nefinancijske imovine na osnovnom računu 92212 po istom izvoru financiranja.

**Članak 7.**

Tijekom 2024. godine, Općina Omišalj je viškom prihoda poslovanja razreda 922116 ostvarenim po IF 52 pomoći, financirala otplatu kredita za EU projekt „Projekt prikupljanja, odvodnje i pročišćavanja otpadnih voda otoka Krka“ u ukupnom iznosu 97.122,30 eura. Otplata kredita s računovodstvenog aspekta rezultiralo je manjkom primitaka od financijske imovine po IF 529 preneseni višak pomoći, a financiran je prenesenim viškom prihoda poslovanja po istom izvoru financiranja.

Ovom Odlukom provodi se pre/raspodjela rezultata na način da se pokriva odnosno odobrava manjak primitaka od financijske imovine na osnovnom računu 92223 po IF 529 preneseni višak pomoći u iznosu 97.122,30 eura, a za isti iznos smanjuje se višak prihoda poslovanja na osnovnom računu 92211 po istom izvoru financiranja.

**Članak 8.**

Nakon provedene pre/raspodjele rezultata iskazanog u financijskim izvještajima za 2024. prema čl. 4. – 7. ove Odluke, rezultat za 2024. godinu Općine Omišalj je višak prihoda poslovanja u iznosu 1.402.430,93 eura kako slijedi:

|  |  |  |  |  |
| --- | --- | --- | --- | --- |
| **Račun** | **Izvor** | **Naziv** | **Nakon raspodjele rezultata** | **Rezultat na 922**  **nakon Odluke** |
| 92211 | IF 11 | Opći prihodi i primici | 1.390.291,32 | 1.390.291,32 |
| 92211 | IF 529 | Pomoći | 30.139,61 | 30.139,61 |
| **UKUPNO**  **VIŠAK PRIHODA POSLOVANJA** | | | **1.420.430,93** | **1.420.430,93** |

**Članak 9.**

Višak prihoda po IF 11 opći prihodi i primici u iznosu 1.390.291,32 eura raspoređuje se za:

* Program 1418: A140131 Sufinanciranje troškova boravka djece u DV- 462.991,32 eura
* Program 1443: A170018 OŠ Omišalj – Financiranje aktivnosti – 80.000,00 eura
* Program 1430: K170181 Nogometno igralište Pušća – 390.000,00 eura
* Program 1430: K160812 Cesta Večja – 157.300,00 eura
* Program 1452: A170143 Redovno održavanje pomorskog dobra – 300.000,00 eura.

**Članak 10.**

Višak prihoda po IF 529 preneseni višak pomoći u iznosu 30.139,61 eura raspoređuje se za:

* Program 1431: K160871 Projekt prikupljanja, odvodnje i pročišćavanja otpadnih voda na području otoka Krka – za otplatu glavnice kredita

**Članak 11.**

Višak prihoda po IF 11 opći prihodi i primici u iznosu 1.390.291,32 eura i višak prihoda po IF 529 preneseni višak pomoći u iznosu od 30.139,61 eura u ukupnom iznosu od 1.420.430,93 eura rasporedit će se, sukladno članku 45. Zakona o proračunu, u Prve izmjene i dopune Proračuna Općine Omišalj za 2025. godinu.

**Članak 12.**

Zadužuje se Odsjek za proračun i financije da knjigovodstveno evidentiranje preraspodjele i raspodjele rezultata provede u poslovnim knjigama Općine Omišalj s danom stupanja na snagu Odluke.

Članak 13.

Ova Odluka stupa na snagu osmoga dana od dana objave u “Službenim novinama Primorsko-goranske županije“.

**KLASA:400-01/24-01/3**

**URBROJ:2170-30-25-5**

Omišalj, 31. ožujak 2025. godine.

**OPĆINSKO VIJEĆE OPĆINE OMIŠALJ**

**Predsjednica:**

**Dunja Mihelec v.r.**